ตอนนี้ประจําเดือนขาดไป22วันค่ะ ปกติจะมาวันที่20กว่าๆ แต่เมื่อเดือนกุมภาทานยาคุมฉุกเฉินไปทําให้เดือนกุมภาและมีนามีประจําเดือนวันที่7ค่ะ แต่พอเดือนนี้ประจําเดือนยังไม่เลยค่ะ แต่มีเพศสัมพันธ์แบบป้องกันทุกครั้ง ไม่ทราบว่าเกิดจากอะไรคะ โอกาสตั้งครรภ์มีรึเปล่าหากสวมถุงยางทุกครั้ง
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 2% การใช้ยาคุมฉุกเฉินตั้งแต่เดือนกพนั้นไม่น่ามีผลมาถึงปัจจุบัน และหลังจากใช้ยาคุมฉุกเฉิน ถ้าประจำเดือนมาปกติแล้วก็น่าจะไม่ได้ตั้งครรภ์ ยกเว้นว่าเลือดที่ออกครั้งนั้นเป็นผลข้างเคียงจากยาไม่ใช่เลือดประจำเดือนจริงๆเลือดประจำเดือนปกติควรจะมาเป็นรอบเดือนคือทุก 22-35 วัน หากมาช้าไปกว่านี้แล้วถือว่าช้าผิดปกติ และอาจจะตรวจยืนยันการตั้งครรภ์ดูด้วยได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุต่อไป